kardosdrur/scandi-wiki huggingface dataset:
Lambdakalkyle

Lambdakalkyle (også Lambda-kalkyle eller Lambda kalkyle) er et formelt system indenfor den matematiske logik. Systemet giver en formel notation for definition af funktioner udtrykt ved et antal ubundne variable. Systemet og den tilhørende notation blev oprindelig opfundet af den amerikanske matematiker Alonzo Church i 1930'erne som et værktøj i studiet af matematikkens fundament. Systemet kan imidlertid også opfattes som en fundamental notation for computer programmering og mødes derfor også indenfor datalogien. En række programmeringssprog kaldet funktionssprog implementerer forskellige maskinelle fortolkninger af lambdakalkylen, f.eks. LISP, men disse har indtil midt i 00'erne primært været af teoretisk interesse. I dag er anonyme funktioner dog almindeligt brugt i mainstream sprog som C# og JavaScript.

Notation 
Systemet betegnes "lambda" kalkyle fordi man benytter det græske bogstav Lambda til at denotere den ubundne variabel i et udtryk. F.eks. betegner λx.x+1 den funktion der lægger et til et tal. Dette skal sammenlignes med den "normale" matematiske notation f(x)=x+1 der betegner den samme funktion, men hvor man samtidig tildeler funktionen navnet "f". Herved adskiller tænkemåden i "normal" matematik sig fra den matematiske logik, hvor man i den "normale" matematik netop vælger bogstavet f, det første bogstav i ordet funktion, for at antyde at navnet er uden betydning.

I et (fiktivt) programmeringssprog, det der kaldes pseudokode, kunne man f.eks. skrive
 function f(x integer)
 begin
  return x+1
 end

Men her har navnet betydning. I næsten samtlige nuværende "mainstream" programmeringssprog er det muligt at give angive en funktion som parameter til en anden funktion, men i de sprog hvor man ikke kan angive anonyme funktioner er det ikke muligt at angive en funktionsparameter direkte, men man må erklære den først og så angive navnet som parameteren. I sprog der tillader anonyme funktioner kan man derimod angive funktionen direkte som parameter, hvilket i nogen tilfælde giver programkode der er nemmere at læse (udover læselighed er det også andre årsager til at anonyme funktioner kan være ønskelige).

Leksikalsk parsning 
I den matematiske logik beskæftiger man sig bl.a. med hvor få antagelser man kan nøjes med for at kunne påbegynde matematisk argumentation. En problemstilling her er forståelsen af matematiske udtryk, f.eks. hvis man skriver en tekststreng x+1, hvordan kan man så med sikkerhed udpege at x er den ubundne variabel der kan erstattes med "noget andet" mens + og 1 har givne betydninger. Her er det i udtrykket f(x)=x+1 klart at det er teksten mellem ( og ) der angiver den ubundne variabel, mens det i λx.x+1 er teksten mellem λ og .

I den almindelige matematiske notation må man for at påtrykke funktionen i midlertid bruge 2 skridt og skrive
 f(x)=x+1
 f(7)
for at få svaret 8.

I lambdakalkylen kan man imidlertid nøjes med et skridt og skrive
 (λx.x+1)(7)

Beregnelighed
Logik
Implementation af programmeringssprog
Bahrenfleth

Bahrenfleth er en by og kommune i det nordlige Tyskland, beliggende i Amt Krempermarsch under den sydlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Bahrenfleth ligger ved floden Stör, omkring 12 km nord for Glückstadt.

I kommunen ligger landsbyerne og bebyggelserne Neuenkirchen, Bahrenflether Sandweg, Brokreihe, Fiefhusen, Großbahrenfleth, Großwisch, Hohenweg, Kätnerdeich, Kleinbahrenfleth, Kleinwisch, Kuhdamm, Uhrendorfer Deich og Uhrendorfer Weg.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Atletik under sommer-OL 2016 - maraton (herrer)

Maraton for herrer under Sommer-OL 2016 fandt sted den 21. august 2016.

Medaljefordeling

Turneringsformat 
Konkurrencen blev afviklet med samlet start for alle deltagere. Maraton konkurrencerne blev både startet og sluttet i Sambódromo, som er berømt for de gigantiske optog under der brasilianske karneval. Selve maraton-ruten gik gennem Rio de Janeiro og ruten var lagt på en sådan måde, at alle de ikoniske steder ville være indenfor TV-kameraernes rækkevidde.

Tidsplan 
Nedenstående tabel viser tidsplanen for afvikling af konkurrencen:

Resultater

Referencer

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Athletics.pdf?version=1
 https://www.rio2016.com/en/athletics 
 https://www.iaaf.org/home

Maraton (herrer)
Atletik under sommer-OL 2016 - maraton (damer)

Maraton for damer under Sommer-OL 2016 fandt sted den 14. august 2016.

Medaljefordeling

Turneringsformat 
Konkurrencen blev afviklet med samlet start for alle deltagere. Maraton konkurrencerne blev både startet og sluttet i Sambódromo, som er berømt for de gigantiske optog under der brasilianske karneval. Selve maraton-ruten gik gennem Rio de Janeiro og ruten var lagt på en sådan måde, at alle de ikoniske steder ville være indenfor TV-kameraernes rækkevidde.

Tidsplan 
Nedenstående tabel viser tidsplanen for afvikling af konkurrencen:

Resultater

Referencer

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Athletics.pdf?version=1
 https://www.rio2016.com/en/athletics 
 https://www.iaaf.org/home

Maraton (damer)
RideLondon-Surrey Classic

RideLondon-Surrey Classic (også kendt som London-Surrey Classic) er et årligt endags cykelløb for mænd. Stækningen er 193 km og starter og slutter i London.

Fra 2017 indgår det i UCI World Tour-kalenderen.

Vindere

Vindere af konkurrencen

Vindere efter nationalitet

Vindere af sprintkonkurrencen

Vindere af bjergkonkurrencen

Se også
RideLondon Classique

Referencer
Krysoberyl

Mineralet eller ædelstenen krysoberyl er et aluminat af beryllium med den kemiske formel BeAl2O4. Navnet krysoberyl stammer fra de græske ord χρυσός chrysos og βήρυλλος beryllos. På trods af lighederne i deres navne er krysoberyl og beryl to vidt forskellige ædelsten, omend de begge indeholder beryllium. Krysoberyl er den tredjehårdeste naturligt forekommende ædelsten og ligger på 8,5 på hårdhedsskalaen, mellem korund (9) og topas (8).

En varietet er alexandrit, hvor enkelte aluminiums-ioner er afløst af krom-ioner. Alexandrit har changerende farver; grønblå i dagslys, og rødlig i kunstlys, også beskrevet som “en smaragd om dagen, og en rubin om natten”. Mineralet er opkaldt efter Zar Aleksandr 2. af Rusland.

Noter

Eksterne henvisninger 

Smykkesten
Bøjningsstivhed

Bøjningsstivhed defineres som det kraft-par, der kræves til at bøje ikke-rigide strukturer i en bøjningsenhed eller det kan defineres som den modstand som strukturen udviser idet den bøjes.

Kontinuumsmekanik
Berylliose

Berylliose, eller kronisk berylliumsygdom (CBD efter eng. Chronic beryllium disease), er en kronisk, allergisk lungerespons og kronisk lungesygdom forårsaget af udsættelse for beryllium og dets forbindelser, en form for berylliumforgiftning. Det er ikke det samme som akut berylliumforgiftning, der er blevet en sjældenhed efter der omkring 1950 blev fastsat grænser for udsættelse på arbejdspladser.

Tilstanden er uhelbredelig, men symptomerne kan behandles.

Fodnoter

Sygdomme
Kovalent radius

Et atoms kovalente radius defineres som halvdelen af længden på en kovalent binding mellem atomet og et andet atom af samme type.

En binding kan dannes mellem to atomer, A og B. Afstanden mellem de to atomer er tilnærmet summen af de kovalente bindingsradier R(AB) = r(A) + r(B). For homonuklear AA fik Linus Pauling den kovalente radius til at være halvdelen af længden til enkeltbindingen i det elementære molekyle, f.eks. R(H–H, i H2) = 74.14 pm så rcov(H) = 37.07 pm.
Den kovalente radius, rcov, er et mål af størrelsen på et atom, som er en del af en kovalent binding. Kovalent radius måles i pikometer (pm) eller ångstrøm (Å).

Kovalent bindingslængde 
Kovalente stråler beregnet efter en selvkonsistent metode. Summen af de to radier giver en bindelængde, dvs. R (AB) = r (A) + r (B). Den samme selvkonsistente måde blev anvendt til at justere tetraedrisk kovalent binding.

Tabell for kovalente radier 
Den samme, endda konsistente, metode blev anvendt til at justere tetraedriske kovalente radier.

Se også 
 Atomradius
 van der Waals-radius

Referencer 

Kemiske egenskaber
Kemisk binding
Stivhed

Stivhed er et objekts rigiditet — dvs. i hvor høj grad det deformerer når det udsættes for kraft.

Det komplementære begreb er fleksibilitet eller smidighed: jo mere fleksibelt et objekt er, des mindre stivt er det.

Se også 
 E-værdi

Fodnoter 

Fysisk størrelse
Kontinuumsmekanik
Fysisk egenskab

En fysisk egenskab er enhver egenskab, der er målbar, og hvis værdi beskriver en tilstand i et fysisk system. Forandringerne i et systems fysiske egenskaber kan anvendes til at beskrive dets transformationer eller udviklinger mellem dets momentære tilstande. Fysiske egenskaber beskrives ofte som observerbare. De er ikke modale egenskaber. Kvantificerbare fysiske egenskaber kaldes fysiske kvantiteter.

Fysik
Kritisk punkt

Kritisk punkt er det tilstandspunkt (kombination af tilstandsvariabler) for et stof hvor væske- og gasfaserne går sammen i en fase. Dette punkt har kritisk temperatur, kritisk tryk og kritisk tæthed. Under kritisk tryk har stoffet distinkte væske- og gas-faser. Over kritisk tryk har stoffet tætfase.

Eksempel på brug af dette er i naturgasindustrien, hvor man søger at holde trykket i rørledninger over kritisk tryk for gassen så man undgår tofase-strøm (med blanding af gas og væske).

Fysik
Hans Goldschmidt

Johannes Wilhelm "Hans" Goldschmidt (født 18. januar 1861, død 21. maj 1923) var en tysk kemiker. Sammen med Alfred Stock udviklede han i 1932 den første kommercielt succesfulde proces til produktion af beryllium.

Kemikere fra Tyskland
Personer fra Berlin
Cykling under sommer-OL 2016 – Enkeltstart (herrer)

Landevejscyklingens enkeltstart for herrer under Sommer-OL 2016 fandt sted den 10. august 2016. Løbet, der var 54,5 km langt, startede og sluttede ved Pontal. Ruten var på 29,8 km og var den samme Grumari rundstrækning, som ved linjeløbet og denne skulle gennemkøres to gange. Efter start på torvet Tim Maia Square gik ruten ind på rundstrækningen med 2 km brosten, hvorefter den første af de to mindre stigninger på 126 meter kom efter 7,1 km inde på rundstrækningen. Den anden mindre stigning Gtote Funda på 164 meter kom efter 16,6 km inde på rundstrækningen.

Vincenzo Nibali, Wout Poels og Richie Porte måtte trække sig efter at være blevet skadet under linjeløbet, og Namibia og Storbritannien blev tilbudt en ekstra plads.

Kort over den olympiske enkeltstart for herrer

Tidsplan 
Nedenstående tabel viser tidsplanen for afvikling af konkurrencen:

Medaljefordeling

Startliste og resultater

Referencer

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Cycling.pdf?version=1
 https://www.rio2016.com/en/cycling-road 
 https://www.rio2016.com/en/venues/pontal 

Enkeltstart (herrer)
Neutronkilde

En neutronkilde er enhver enhed der udsender neutroner, uanset hvilken mekanisme der anvendes til at producere neutronerne. Neutronkilde-enheder anvendes indenfor fysik, ingeniørarbejde, lægevidenskab, atomvåben, råolieudforskning, biologi, kemi og atomkraft.

Blandt neutronkilde-variabler er energien af de neutroner, der udledes af kilden, den rate hvorved neutronerne udledes af kilden, kildens størrelse, udgifterne til at eje og vedligeholde kilden og statslige reguleringer relateret til kilden.

Kernefysik
Abu Dhabi Tour

Abu Dhabi Tour var et etapecykelløb for mænd i de Forenede Arabiske Emirater. Løbet var en del af UCI World Tour. Løbet fandt sted i oktober og blev arrangeret af RCS Sport, der også organiserer Giro d'Italia.

Fra 2017 indgik det i UCI World Tour-kalenderen. Tidligere var løbet en del af UCI Asia Tour og var kategoriseret af UCI som et 2.HC-løb.

I 2019 fusionerede Abu Dhabi Tour med Dubai Tour, for at blive til UAE Tour.

Vindere

Noter 

 
Etableret i 2015
Ophørt i 2018
Sfærisk trigonometri

Sfærisk trigonometri er den del af trigonometrien som beskæftiger sig med geometriske figurer på en kugles overflade. Specielt vigtige er sfæriske polygoner, herunder sfæriske trekanter. Sfærisk trigonometri er meget anvendt i forbindelse med astronomi, geodæsi og navigation.

Sfæriske polygoner 

Tegner man 2 forskellige storcirkler på en kugle, vil de inddele kugleoverfladen i 4 områder. Disse områder som hver begrænses af 2 storcirkelbuer, kaldes sfæriske tokanter (figur 1). Tegner man 3 forskellige storcirkler på en kugle sådan at alle 3 ikke passerer gennem samme par af diametral modsat placerede punkter, vil de inddele kugleoverfladen i 8 områder. Disse områder som hver begrænses af 3 storcirkelbuer, kaldes sfæriske trekanter (figur 2). Generelt kaldes områder på en kugleoverflade som afgrænses af et vilkårligt antal storcirkler, for sfæriske polygoner.

Hvis der tegnes linjestykker fra en sfærisk trekants hjørner til kuglens centrum, O, får man hvad der kaldes trekantens centralhjørne (figur 3). Trekantens sidelængder er defineret som vinklerne mellem linjestykkerne som går til centralhjørnet. Hvis man kalder trekantens hjørner for A, B og C, og de modstående sider for a, b, c, har siden a som er storcirkelbuen BC længden svarende vinkel BOC. Generelt er den sfæriske afstand mellem 2 vilkårlige punkter P og Q på en kugle lig med vinklen POQ.

Trekantens vinkler er vinklerne mellem planerne som går gennem 2 af trekantens hjørner og O. Således er vinkel A lig med vinklen mellem planen gennem punkterne A, B og O, og planen gennem punkterne A, C og O.

Sinus- og cosinusrelationerne for sfæriske trekanter 

Tilsvarende sinusrelationen og cosinusrelationen for trekanter i et plan, er der også sinus- og cosinusrelationer som gælder for alle sfæriske trekanter.

Sinusrelationen for sfæriske trekanter:

Cosinusrelationen for sfæriske trekanter:

Eksempel på anvendelse 

Afstanden mellem to punkter på en kugle kan beregnes hvis man kender punkternes længdegrader og breddegrader. For eksempel kan afstanden mellem Frederikshavn (57,44°N 10,54°E) og Göteborg (57,70°N 11,97°E) beregnes ved at bruge den sfæriske trekant med byerne og Nordpolen som hjørner. Vi kalder de 3 hjørner for F, G, N og siderne for f, g, n. I den sfæriske trekant er vinklen N forskellen mellem byernes længdegrader:

 N = 11,97° - 10,54° = 1,43°.

Sidelængderne f og g er forskellen mellem byernes breddegrader og Nordpolens breddegrad (90°):

 f = 90° - 57,44° = 32,56°.
 g = 90° - 57,70° = 32,30°.

Nu kan sidelængden n beregnes med cosinusrelationen:

  cos n = cos f cos g + sin f sin g cos N
        = cos 32,56° cos 32,30° + sin 32,56° sin 32,30° cos 1,43°
        = 0,84283 0,84057 + 0,53818 0,53435 0,99969 = 0,99990
  n = 0,81°

Hvis vi antager at Jorden er kugleformet med en radius på 6370 km, får vi afstanden mellem Frederikshavn og Göteborg til at være: 0,81° · π/180° · 6370 km = 90 km.

Litteratur 
 .

Geometri
Skordisker

Skordisker, på latin scordisci, var en keltisk stamme, ifølge visse kilder af thrakisk eller illyrisk herkomst. En anden teori er, at skordiskerne skulle have udgjort en stammesymbiose af keltiske, illyriske og thrakiske kulturelementer. De beboede området i det nuværende nordlige Serbien, Ungarn, østlige Kroatien, nordøstlige Bosnien og Hercegovina, samt dele af nutidens Rumænien og Bulgarien. Skordiskerne etablerede sig især mellem floderne Sava, Drava og Donau.

Antikkens forfattere fortæller, at skordiskerne var blodtørstige og gjorde menneskeofre.

De kom 179 f.Kr. i kamp med romere ved at bistå den makedoniske konge Perseus, og kampene fortsatte længe. M. Cosconius slog dem 135, Sextus Pompeius, måske Cn. Pompeius Magnus' farfar, døde i krig med dem 118. De besejrede 114 Caius Porcius Cato, men blev 107 slåede af Quintus Minucius Rufus. De vovede til og med at plyndre templet i Delfi, men Scipio Asiaticus slog dem fuldstændigt 88 f.Kr. og fordrev dem hinsides Donau. Også fra disse egne blev de til sidst fordrevne af dakerne. De omtales endnu på kejser Hadrianus' tid.

Noter 

Tidligere folkeslag i Europa
Henning Salling Olesen

Henning Salling Olesen (født 3. august 1946) er uddannet som cand. mag. i dansk og litteraturvidenskab. Han har været ansat ved RUC siden universitetets start i september 1972 og omtales derfor som en af universitetscenterets grundlæggere. Han har besiddet et professorat i uddannelsesforskning ved Institut for Psykologi og Uddannelsesforskning siden 1995 og var prorektor i perioden 2007-2009 og konstitueret rektor og i perioden 2009-2010. Han er tillige gæsteprofessor i Shanghai og æresdoktor ved Tampere Universitet.

Referencer 
Henning Salling Olesen på RUC's hjemmeside  Hentet den 3. august 2016
Fire årtier på Marbjerg mark, Kristelig Dagblad 21. december 2012
 Thygesen, Peter:En af RUC's fædre, Politiken Navne, 3. august 2016

Noter

Professorer fra Roskilde Universitet
Rektorer fra Danmark
Pædagogik
Læring
Personer i Kraks Blå Bog
Sekundærrute 213

Sekundærrute 213 er en rutenummereret landevej på Sjælland.

Ruten strækker sig fra Espergærde til Ålsgårde.

Rute 213 har en længde på ca. 12 km.

Vejen er gammel. En bivej, der forbandt Espergærde fiskerleje med Mørdrup landsby og herfra fortsatte over Gurre og Nygård til Hellebæk kan påvises tilbage til 1800-tallet. I henhold til vejbestyrelsesloven blev der udarbejdet en vejadgangsplan i 1960-erne, men den fik ingen praktisk betydning. Først senere valgte man at bygge den nuværende vej, som fra Kongevejen til Hellebæk-Ålsgårde blev ført uden om de bymæssige bebyggelser.

Noter 

213
Cadel Evans Great Ocean Road Race

Cadel Evans Great Ocean Road Race er et endagscykelløb i Geelong i Australien. Løbet er en del af UCI World Tour. Det blev for første gang arrangeret i 2015 som en del af UCI Oceanien Tour i kategorien 1.1.

Løbet er opkaldt efter Cadel Evans for at hædre Australiens eneste Tour de France-vinder og verdensmester. Han blev nummer 5 i den første udgave af løbet, som var Evans' sidste som professionel rytter.

Fra 2017 indgår det i UCI World Tour-kalenderen. 

Dagen før herrernes løb køres Cadel Evans Great Ocean Road Race Women.

Vindere

Referencer

Eksterne henvinsinger 
 
 Cyclingnews.com 

 
Etableret i 2015
HEC Paris

HEC Paris (eller HEC School of Management) er en europæisk business school med campusser i Paris, Jouy-en-Josas, og Doha. Skolen blev grundlagt i 1881. HEC Paris blev placeret på en 2. plads blandt de europæiske business schools i 2015 af Financial Times. I 2015 blev HEC Paris Master in Management-program placeret på en 2. plads på verdensplan af Financial Times. HEC Paris har ligeledes fået en 3. plads på verdensplan for dens Executive MBA. Skolens MEB - Master in European Business-program minder om en fuldtids-MBA, men med en tværkulturel tilgang. HEC Paris har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri. 

HEC Paris programmer har de tre internationale akkrediteringer AMBA, EQUIS og AACSB. Skolen har over 45.000 alumner inden for handel og politik, herunder Pascal Lamy (EU's handelskommissær) og François Hollande (fransk politiker).

Referencer

Eksterne henvisninger 

 Officiel website

Uddannelsesinstitutioner i Frankrig
Monoisotopisk grundstof

Et monoisotopisk grundstof er et af de 26 kemiske grundstoffer, som kun har en enkelt stabil isotop (nuklid).

Stabilitet defineres eksperimentelt for grundstoffer, da der er et antal stabile nuklider med atomnumre på mere end ~40, som er teoretisk ustabile men tilsyneladende har så lang halveringstid at de hverken direkte eller indirekte har kunnet observeres henfald.

Monoisotopiske grundstoffer er karakteriserede (med en enkelt undtagelse) ved et ulige antal protoner (ulige Z), og lige antal neutrons. På grund af energiforstærkningen fra atomparrings-effekter bevirker det ulige antal protoner at der opstår ustabilitet i isotoper med et ulige Z, hvilket i tungere grundstoffer kræver at fuldstændigt parret neutronsæt til at modvirke denne tendens til stabilitet. De fire stabile nuklider med ulige Z og ulige neutronantal er hydrogen-2, lithium-6, bor-10 og nitrogen-14.

Den eneste mononuklidiske undtagelse fra reglen om ulige Z er beryllium, som har 4 protoner og 5 neutroner. Dette grundstof forhindres i at have et lige antal neutroner og protoner (4 af hver) på grund af ustabilitet henimod dobbelt-alfahenfald, som foretrækkes pga. den ekstremt stramme binding af helium-4-kerner. Det forhindres i at have en stabil isotop med 4 protoner og 6 neutroner på grund af et meget stort misforhold i proton/neutron-forhold for så let et grundstof. På trods af dette har beryllium-10 en halveringstid på 1,36 millioner år, hvilket er for kort til at kunne være et urgrundstof, men stadig indikerer en usædvanlig stabilitet for et let isotop med en sådan ubalance.

Grundstoffer
Kosmisk strålespallation

Kosmisk strålespallation  er en form for naturligt forekommende kernefission og nukleosyntese. Det henviser til dannelsen af grundstoffer fra kosmisk strålings påvirkning af et objekt. Kosmiske stråler er stærkt energiladede partikler fra udenfor Jorden, heriblandt protoner, alfapartikler og kerne fra mange tungere grundstoffer. Omkring 1% af kosmiske stråler består også af frie elektroner.

Kosmiske stråler forårsager spallation når en strålepartikel (f.eks. en proton) rammer stof, heriblandt andre kosmiske stråler. Resultatet af sammenstødet er udsendelsen af et stort antal nukleoner (protoner og neutroner) fra det ramte objekt. Denne proces foregår ikke kun i det ydre rum, men også i Jordens øvre atmosfære og skorpeoverflade (typisk de øvre ti meter) på grund af det konstante sammenstød af kosmiske stråler.

Nukleosyntese
Kernefysik
AVT Business School

AVT Business School er en internationalt akkrediteret MBA-skole i centrum af København. AVT blev grundlagt i 2002 og tilbyder Master of Business Administration (MBA), Executive Certificate in Business Administration (CBA), Certificates på MBA niveau, MBA enkeltfag samt skræddersyede uddannelsesprogrammer til individuelle virksomheder.

AVT Business School er officielt akkrediteret af den , der kun tildeles skoler, som lever op til de internationale regler og standarder. AVT Business School har været akkrediteret siden 2012.

Underviserne på AVT Business School er internationale eksperter på deres felt og til dagligt tilknyttet nogle af verdens førende universiteter.

 David Vogel – Professor of Business Ethics at Haas School of Business, University of California, Berkeley, USA
 Yves Doz – Professor of Strategic Management at INSEAD i Paris, Frankrig
 Michael Lenox – Professor of Business Strategy at Darden School of Business, University of Virginia, USA

AVT Business School ligger på Sankt Annæ Plads midt i København. Skolen har hjemme i en bevaringsværdig bygning fra 1801 og tilbyder et moderne auditorium med plads til 44 elever, en lounge, en café og fem mødelokaler.

Programmer hos AVT Business School 

 Executive MBA
 Strategic Leadership
 Sustainable Leadership
 Disruptive Leadership
 Executive CBA
 Executive BBA
 Executive Education

Eksterne henvisninger 
 AVT Business School 

Uddannelsesinstitutioner i København